‎#HoeNou?! on Apple Podcasts
#HoeNou?‪!‬ Maroela Media
In Westerse kulture word daar meestal in wit trourokke getrou, maar dit was nie altyd so nie. Su-an en Gerhard gesels oor verskillende kulture se trougewoontes en waar die wit trourok vandaan kom.
Waar kom shiraz vandaan?
Wat is jou gunstelingrooiwynsoort? Iets Frans soos shiraz, of dalk 'n Argentynse malbec? Of wat van 'n eg Suid-Afrikaanse pinotage? Kom klink 'n glasie saam met Su-an en Gerhard, terwyl hulle gesels oor die herkoms van shiraz en pinotage.
Oor troupande en troupante
Die troupant is 'n wonderlik veelkleurige voël wat inheems aan Afrika is. As jy Krugerwildtuin toe gaan, sal jy hulle dikwels in die droeër mopaniegrasvelde aantref. Maar hoekom skryf ons "troupant" met 'n ⟨t⟩, terwyl 'n trouring – wat ook 'n "troupand" genoem word – met 'n ⟨d⟩ geskrywe word? Su-an en Gerhard gesels oor die herkoms van die voëlnaam en oor die onderskeid.
Oor witvoetjie en skobbejak
As jy witvoetjie by 'n skobbejak sou soek, sou jy die guns van 'n ongunstige persoon wou wen. Maar waar kom hierdie woorde vandaan, en het hulle iets met mekaar gemeen? Kom ons delf dieper in ons interessante taal saam met Su-an en Gerhard.
Wat is die verskil tussen poeding en nagereg?
Praat jy van malvapoeding of malvanagereg? Wat is die verskil tussen poeding en nagereg? Su-an en Gerhard gesels in hierdie aflewering oor die herkoms van dié twee woorde en hoe hulle van mekaar verskil.
Oor kwêla, kwaito en ander dansmusiek
As jy 'n klomp mense gelukkig wil maak, gee vir hulle musiek en laat hulle dans – veral Suid-Afrikaners – en die verskeidenheid onder ons reënboog is legio! Kom luister wat Su-an en Gerhard te sê het oor eg Suid-Afrikaanse danssoorte soos kwêla, kwaito, bokjol en sokkie.